এন আৰ চিৰ খচৰাৰ পৰা বহু লাখ ভাৰতীয় লোকৰ নাম বাদ পৰাৰ বাবে চৰকাৰ আৰু এন আৰ চি কৰ্তৃপক্ষক দোষাৰোপ কৰি অসম বিধান সভাৰ বিৰোধী দলপতি দেৱব্ৰত শইকীয়াৰ সংবাদমেল। ফটো : য়ু বি।
বিজেপিয়ে এন আৰ চিৰ চূড়ান্ত খচৰাৰ পৰা বাদ পৰা মানুহখিনিক ৰাজনৈতিক ইচ্ছ্যু হিচাপে ব্যৱহাৰ কৰিব বিচৰাৰ অভিযোগ আনিলে অসম বিধানসভাৰ বিৰোধী দলপতি দেৱব্ৰত শইকীয়াই।
সংবেদমেলত শইকীয়াই কয় যে বিজেপিয়ে বিভিন্ন কৌশলেৰে এন আৰ চিৰ খচৰাৰ পৰা বাদ পৰা মানুহৰ সংখ্যা বঢ়াই দেখুৱাবৰ চেষ্টা কৰিছে।
তেওঁ লগতে কয় যে বহু লোকৰ শিক্ষাৰ অভাৱৰ বাবে আন নথি নাথাকে। তেওঁলোকে পঞ্চায়তৰ নথি দাখিল কৰিছিল। তৰোপৰি মহিলাসকলৰ ক্ষেত্ৰত পঞ্চায়তৰ নথি প্ৰয়োজন হৈছিল বিবাহ সূত্ৰে গৈ এটা নতুন অঞ্চলত নাম অন্তৰ্ভুক্ত কৰা বাবে। তেওঁলোকৰ পিতৃৰ ফালৰ পৰা লিগেচি আছিলেই। তৎসত্ত্বেও পঞ্চায়তৰ প্ৰমাণপত্ৰ অগ্ৰাহ্য কৰি বৰ্তমানৰ চৰকাৰখনে এটা ৰাজনীতি কৰিব বিচাৰিছে।
এন আৰ চিখন অসমৰ ৰাইজে শুদ্ধভাৱে হোৱাটো বিচাৰি আছে। কিন্তু চৰকাৰে ইয়াক যিমান পাৰি শুদ্ধ কৰাৰ যত্ন কৰা নাই। তাৰ সলনি বিজেপি দলে ৰাজনৈতিক ৰহণ সানি এই প্ৰক্ৰিয়াটোক এটা ৰাজনৈতিক ইচ্ছ্যু কৰিব বিচাৰিছে বুলি শইকীয়াই দাবী কৰে।
আনহাতে বিৰোধী দলপতিজনে দাবী কৰে যে কংগ্ৰেছৰ দিনতে সৰ্বাধিক অবৈধ বাংলাদেশীক বহিষ্কাৰ কৰা হৈছে। তথ্য দাঙি ধৰি তেওঁ কয়, কংগ্ৰেছে অসম চুক্তি স্বাক্ষৰিত হোৱাৰ পিছৰ পৰা ৮২ হাজাৰ অবৈধ বাংলাদেশীক বহিষ্কাৰ কৰিছে। তাৰ বিপৰীতে বিজেপিৰ দিনত বহিষ্কৃত অবৈধ বাংলাদেশী ২ হাজাৰো নহয়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
